Նախաճաշից հետո հրաժեշտ ենք տալիս Վասպուրական աշխարհին եւ ուղեւորվում Տարոն աշխարհ՝ Մուշ (մոտ 220կմ): Մուշում կարեւոր է տեսնել Սբ. Մարինե եկեղեցին, որը կիսավեր է եւ Հայկական գերեզմանատունը, որտեղ ամփոփված է Գեւորգ Չաուշի աճյունը: Ճաշում ենք Մուշի պարտեզում գտնվող ռեստորանում, այնուհետեւ ուղեւորվում ենք Արածանիի վրա գտնվող Սուլուխի կամուրջ, որտեղ անհավասար մարտում զոհվել է Գեւորգ Չաուշը: Շարունակում ենք ճանապարհը դեպի Էրզրում: Հասնում ենք, տեղավորվում ենք միջազգային լեռնադահուկային կոմպլեքսի Փալան հյուրանոցում 4+*: Պտտվում ենք քաղաքում, որտեղ կտեսնեք Էրզրումի բերդը, Հայկական եկեղեցին, Սանասարյան վարժարանը: Ընթրում ենք ռեստորանում, որտեղ առաջարկվում է բազմատեսակ եւ բազմաքանակ ուտեսներ: Ցանկացողները կարող են օգտվել հյուրանոցի լողավազանից անվճար: